Eindin hjá A. P. Møller, Maersk Growth, fer at gera størri brúk av íverksetarum. Íverksetarar skulu sparka nýggjan handil hjá Maersk ígongd íløgur í nýggjar fyritøkur og økja íverksetarapartin í Maersk, sigur forstjórin, Søren Skou, við Børsen. Endamálið er at skapa virði til framtíðar vøkstur í kjarnuhandlinum hjá Maersk, sum er bingjufarmur. Maersk Growth varð stovnað fyri hálvumøðrum ári síðani og hevur 17 starvsfólk. Eindin hevur higartil gjørt íløgur í fimm fyritøkur: Tradelens/IBM, Loadsmart, Telesense, Ripe. io og Sensor Transport. Endamálið við deildini er kortini ikki at gerast medánarar av ymsum nýstovnaðum fyritøkum, men at gera íløgur í fyritøkur, sum hava møguleikar at koma kjarnuhandlinum hjá Maersk tilgóðar, sigur forstjórin í A. P. Møller sambært Børsen.